नई दिल्ली: नाबालिग घरेलू सहायिका से कथित तौर पर दुष्कर्म के मामले में एक आयकर उपायुक्त को गिरफ्तार किया गया. पुलिस के एक अधिकारी ने शुक्रवार को बताया कि आरोपी भारतीय राजस्व सेवा के अधिकारी वीरभद्र विसालवत (42) हैं और फरवरी 2017 में उनके घर पर कथित यौन दुराचार की घटना हुई. अधिकारी के मुताबिक विसालवत को गुरूवार को गिरफ्तार किया गया. 17 वर्षीय पीड़िता ने पिछले महीने पुलिस में शिकायत दर्ज कराई थी. आरोपी पर पॉक्सो कानून की धारा 8 और 12 के तहत मामला दर्ज किया गया है. हैदराबाद के निवासी विसालवत सरकारी आवास में रह रहे थे.